== Præsidentkandidatur ==
Hun meldte sig i april [[1870]], som den første kvinde nogensinde, som kandidat til at blive USA's præsident.<ref name="historienet"/><ref name="aoh"/> Efterfølgende udgav søstrene avisen ''Woodhull & Claflin's Weekly'' og var således også blandt de første kvinder til at udgive en avis, hvor de blandt andet skrev om kvinders rettigheder, seksualoplysning og fri kærlighed. Avisen trykte også den første engelske oversættelse af ''[[Det Kommunistiske Manifest]]''.<ref name="dr"/><ref name="aoh"/> Hun argumenterede for, at kvinder som medborgere faktisk havde stemmeret, omend det krævede at man fortolkede [[USA's forfatning]] anderledes.<ref name="aoh"/> Valget, hvor hun stillede op for Equal Rights Party (som hun selv havde etableret), blev afholdt 5. november 1872.<ref name="aoh"/>
Politik Politiske_valg